kardosdrur/scandi-wiki huggingface dataset:
Ranomi Kromowidjojo

Ranomi Kromowidjojo (født 20. august 1990 i Sauwerd) er en hollandsk svømmer, der gennem 2010'erne har tilhørt den absolutte verdenselite med adskillige EM-, VM- og OL-medaljer samt flere verdensrekorder.

Ved OL 2008 i Beijing deltog hun i fire discipliner. I 200 m fri vandt hun sit indledende heat, men tiden var ikke god nok til at gå videre og hun blev samlet nummer 23. Derudover deltog hun i tre holdkap-discipliner. I 4×100 m medley, hvor hun svømmede fjerde tur; hollændernes tid var ikke god nok til at kvalificere til finalen, og de endte her på trettendepladsen. I 4×100 m fri gik det lidt bedre, men en femteplads i indledende heat var heller ikke her nok til at gå i finalen, og hollænderne endte som nummer elleve. Bedst gik det i 4×100 m fri, hvor hun var med til at vinde guldmedaljer. Med en andenplads i indledende heat var hollænderne kvalificeret til finalen. Her svømmede Kromowidjojo andenturen efter Inge Dekker, mens Femke Heemskerk og Marleen Veldhuis sikrede sejren og en olympisk rekord på de sidste ture. 

Ved OL 2012 i London deltog Kromowidjojo igen i fire discipliner, og hun vandt hun guld på 100 meter fri og satte ny olympisk rekord på distancen i finalen med tiden 53,00 efter en tredjeplads i indledende heat og sejr i semifinalen. Dermed var hun også en af favoritterne på den halve distance, og her vandt hun sit indledende heat og sin semifinale, inden hun gentog bedriften fra 100 m og vandt finalen i den olympiske rekordtid, 24,05.  Hun deltog desuden i to holdkap-konkurrencer, og hollænderne blev nummer seks i 4×100 m medley, mens de i 4×100 m fri blev nummer to og dermed vandt sølvmedaljer efter australierne på førstepladsen.

Kromowidjojo deltog også ved OL 2016 i Rio de Janeiro, men her endte hun uden for medaljerækken i de tre discipliner, hun deltog i. I 50 m fri (hvor danske Pernille Blume vandt guld) blev hun nummer seks, og i 100 m fri blev hun nummer fem, mens hun som sidste svømmer i 4×100 m fri sikrede hollænderne en fjerdeplads.

Hun har samlet vundet 39 VM- og EM-medaljer, heriblandt tre guldmedaljer ved kortbane-VM i Dubai 2010 og fire ved det tilsvarende mesterskab i Doha 2014. Hun er indehaver af flere kortbaneverdensrekorder:
 50 m: 22,93 (7. august 2017)
 4×50 m: 1.32,50 (12. december 2020)
 4×100 m: 3.26,53 (5. december 2014)
 4×200 m: 7.32,85 (3. december 2014)

Referencer

Eksterne henvisninger 
 

Medaljevindere ved sommer-OL 2012
Svømmere ved sommer-OL 2008 
Svømmere ved sommer-OL 2012 
Svømmere ved sommer-OL 2016 
Svømmere ved sommer-OL 2020 
Olympiske mestre fra Holland
Olympiske medaljevindere i svømning
Verdensmestre i svømning
Svømmere fra Holland
Deltagere for Holland ved sommer-OL 2008
Deltagere for Holland ved sommer-OL 2012
Deltagere for Holland ved sommer-OL 2016
Olympiske sølvmedaljevindere fra Holland
Dev Hynes

Devonté ("Dev") Hynes, også kendt som Lightspeed Champion eller Blood Orange er en sanger og producer fra Storbritannien født i USA.

Hynes udgav i august 2018 det anmelderroste album, Negro Swan.

Diskografi

Lightspeed Champion 
 Falling Off the Lavender Bridge (2008)
 Life Is Sweet! Nice to Meet You (2010)

Blood Orange 
 Coastal Grooves  (2011)
Cupid Deluxe (2013) 
Freetown Sound (2016)
Negro Swan (2018) 

Cupid Deluxe (2013)

Freetown Sound (2016)

Negro Swan (2018)
Musikere fra Storbritannien
Friends (musikgruppe fra Brooklyn)

Friends er et indie-rock-band fra Brooklyn, USA bestående af Samantha Urbani (sang), Lesley Hann (bas, percussion, kor), Nikki Shapiro (guitar, keyboards, percussion), Matthew Molnar (keyboards, percussion, bas), Oliver Duncan (trommer).

Diskografi 
 Manifest! (2012)

Musikgrupper fra USA
Kúra

Kúra er en pop-/electronica-gruppe fra Island og Danmark bestående af Fanney Ósk Þórisdóttir (sang), Brynjar Bjarnfoss (producer, sang). Rasmus Liebst var medvirkende producer, guitarist og sanger på albummet Halfway To The Moon (2012) .

Diskografi 
 Multicolor EP (2010)
 Halfway To The Moon (2012)

Ekstern henvisning 
 Kúra – Official Website 

Musikgrupper fra Island
Musikgrupper fra Danmark
Rebecca Soni

Rebecca Soni (født 18. marts 1987) er en amerikansk svømmer af ungarsk oprindelse. Hendes forældre emigrerede fra Cluj-Napoca 1980erne og hun blev født i USA, hvor hun voksede op i New Jersey

Ved Sommer-OL 2008 i Beijing vandt Soni guld og satte samtidig ny verdensrekord på 200 meter bryst, foran australske Leisel Jones og norske Sara Nordenstam. Hun vandt desuden en sølvmedalje i 100 meter bryst. 

Ved Sommer-OL 2012 i London blev hun olympisk mester på 200 meter bryst, hvor hun satte ny verdensrekord i finalen med tiden 2:19.59. I semifinalen havde hun også sat verdensrekord med 2:20.00. I 100 meter brystsvømming vandt hun sølv.

Referencer

Eksterne henvisninger 

Profil hos University of Southern California 

Svømmere fra USA
Olympiske svømmere fra USA
Medaljevindere ved sommer-OL 2008
Medaljevindere fra USA ved sommer-OL 2012
Olympiske medaljevindere i svømning
Olympiske sølvmedaljevindere fra USA
Olympiske mestre fra USA
Gang Gang Dance

Gang Gang Dance er en alternative-/neo-tribal-/indie-gruppe fra USA bestående af Lizzi Bougatsos, Brian Degraw, Josh Diamond, Taka Imamura og Jesse Lee.

Diskografi 
 Revival of the Shittest (2004)
 Gang Gang Dance (2004)
 God's Money (2005)
 Saint Dymphna (2008)
 Eye Contact (2011)

Musikgrupper fra USA
Mellemblond (band)

Mellemblond er et dansksproget rockband centreret omkring sangeren og guitaristen Kristoffer Munck Mortensen.

I 2008 udgav Mellemblond en meget rost og omtalt ep som blandt andet bød på radiosinglen Ishånd. Året efter udkom debutalbummet, Ude af mine hænder, på Nikolaj Nørlunds pladeselskab Auditorium. Pladen blev fulgt op af koncerter landet over og en Steppeulv-nominering i kategorien Årets Håb.
   
I 2011 gav sangskriver Kristoffer Munck Mortensen og bandet igen lyd fra sig med Jesper Ravn Nielsens musikfilm Mellemblond på Bellahøj, der havde premiere på CPH:DOX og bl.a. skildrede tilblivelsen af ep'en Elastisk fra samme år. Ep'en affødte to radiosingler, Elastisk og Mørkt stof, og bandet spillede på SPOT 2012.
I foråret 2013 udgav Tigerspring Reords Mellemblonds anden plade Lysvågen med førstesinglen Et øje der lå #1 seks uger på den alternative hitliste Det Elektriske Barometer. Lysvågen fik fire nomineringer til musikprisen Årets Steppeulv i 2014 bl.a. Årets Album.

Diskografi 
 Mellemblond (EP) (2008)
 Ude af mine hænder (2009)
 Elastisk (EP) (2011)
 Lysvågen (2013)
 Fra et sted (slutningen af april 2015)
 Guldlokzonen (2018)
 Solregn (2020)
 En jordisk chance (2021)

Film 
Mellemblond på Bellahøj (2011)

Eksterne kilder/henvisninger 

 Biografi  på gruppens websted

Musikgrupper fra Danmark
Musikgrupper fra 2008
Cults

Cults er en indie rock/pop-duo fra New York, USA bestående af Brian Oblivion (guitar) og Madeline Follin (sang). De dannede duoen i 2010 efter at have mødt hinanden på The New School i New York.

Diskografi 
 Cults (2011)

Musikgrupper fra USA
Shanghai (musikgruppe)

Shanghai er en pop-/electronica-duo fra Danmark bestående af Niels Brandt og Nicolaj Kornerup.
Duoen har bl.a. figureret på den københavnske compilationserie Sound Of Copenhagen.

Diskografi 
 Smoke And Mirrors (2011)

Musikgrupper fra Danmark
Musikgrupper fra 2011
The Antlers

The Antlers er en indie rock-trio fra USA bestående af Peter Silberman (sang, guitar), Michael Lerner (trommer, percussion) og Darby Cicci (keyboards, synthesizer, orgel, bas, sang, trompet, banjo).

Diskografi 
 Uprooted (2006)
 In the Attic of the Universe (2007)
 Hospice (2009)
 Burst Apart (2011)

Musikgrupper fra USA
Jessie Ware

Jessie Ware er en britisk singer-songwriter bedst kendt for singlen "Wildest Moments".
Hun har et samarbejde med den engelske producer SBTRKT. Debuterede i 2012 med albummet "Devotion", der inkluderede singlen "Wildest Moments", som blev en kommerciel succes for hende. Ware har udgivet i alt fem studiealbums (Devotion, Tough Love, Glasshouse, What's Your Pleasure? og That! Feels Good!), to kogebøger skrevet sammen med hendes mor Lennie Ware (Table Manners: The Cookbok; Omelette: Food, Love, Chaos and Other Conversations) og siden 2017 har hun lavet podcasten "Table Manners with Jessie Ware", hvor hun har interviewet forskellige kunstnere, såsom Kylie Minogue, Ed Sheeran og Dua Lipa. Ware har skabt hits som "Wildest Moments", "Say You Love Me" og "Alone".

Diskografi 
 Devotion (2012)
 Tough Love (2014)
 Glasshouse (2017)
 What's Your Pleasure? (2020)
 That! Feels Good! (2023)

Sangere fra Storbritannien
Adolph Christoph Adam von Normann

Adolph Christoph Adam von Normann (27. oktober 1747 på Lebbin, Rügen – 17. august 1821 på Vallø) var en dansk officer, bror til Gottlieb Philip Geritus Dietrich von Normann.

Han var søn af Jürgen Ernst von Normann (død 1727) til godset Lebbin på Rügen. Moderen var født von Oldenburg. Normann blev 1768 dansk sekondløjtnant à la suite ved Falsterske gevorbne Infanteriregiment, 1770 virkelig sekondløjtnant, 1778 premierløjtnant og samme år forsat til Fynske Infanteriregiment, 1781 kammerjunker, 1783 kaptajn, 1785 fik regimentet navn af Slesvigske Infanteriregiment. Han blev 1789 forsat til Jægerkorpset, blev 1798 major, 1803 land- og krigskommissær ved 1. sjællandske distrikt, samme år kammerherre, blev 1808 oberstløjtnant og fik 1815 afsked fra Hæren.

22. maj 1778 blev han naturaliseret som dansk adelsmand og 1817 blev han Ridder af Dannebrog. Han døde 17. august 1821 på Vallø.

Han blev gift 4. januar 1798 med Sophie A.N. von Brackel (1764 – 8. januar 1830 i Rendsborg).

Kilder 
 "Normann", i Danmarks Adels Aarbog 1906.

Adolph Christoph Adam
Officerer fra Danmark
Krigskommissærer fra Danmark
Riddere af Dannebrog
Kammerherrer fra Danmark
Danskere i 1700-tallet
Danskere i 1800-tallet
Personer fra Rügen
Allison Schmitt

Allison Schmitt (født 7. juni 1990 i Pittsburgh, Pennsylvania, USA) er en amerikansk svømmer som har
vundet i alt seks medaljer tilsammen ved Sommer-OL 2008, i Beijing og Sommer-OL 2012, i London.

Referencer

Eksterne henvisninger 
 

Svømmere fra USA 
Medaljevindere ved sommer-OL 2008
Medaljevindere ved sommer-OL 2012 
Medaljevindere fra USA ved sommer-OL 2016
Medaljevindere ved sommer-OL 2020 
Olympiske medaljevindere i svømning
Olympiske mestre fra USA
Olympiske sølvmedaljevindere fra USA
Olympiske bronzemedaljevindere fra USA 
Personer fra Pittsburgh
Svømmere ved sommer-OL 2008 
Svømmere ved sommer-OL 2012 
Svømmere ved sommer-OL 2016 
Svømmere ved sommer-OL 2020
Deltagere for USA ved sommer-OL 2008
Deltagere for USA ved sommer-OL 2012
Deltagere for USA ved sommer-OL 2016 
Deltagere for USA ved sommer-OL 2020
The Duke Spirit

The Duke Spirit er en rockband fra Storbritannien dannet i 2003. Det består af Liela Moss (sang, harmonika, klaver, percussion), Luke Ford (guitar, kor, Farfisa, klaver, autoharpe), Toby Butler (guitar, bas, kor, orgel, klaver), Olly 'The Kid' Betts (trommer, klokkespil, percussion, klaver, kor), Marc Sallis (bas).

Bandet har været opvarmingsband for Queens of the Stone Age, Yeah Yeah Yeahs og R.E.M..

Diskografi 
 Cuts across the land (2005)
 Neptune (2008)
 Bruiser (2011)

Musikgrupper fra Storbritannien
Shanghai (flertydig)

Shanghai kan have flere betydninger:

 Shanghai, by i Kina.
 Shanghai, dansk musikgruppe.
Burial

William Bevan, bedre kendt som Burial er en Dubstep/Grime-producer fra Storbritannien.
Han har bl.a. lavet remix for Jamie Woon, Bloc Party og Thom Yorke.

Diskografi 
 Burial (2006)
 Untrue (2007)
Die young (2012)

Musikere fra Storbritannien
Bjørst

Bjørst er en indie pop-gruppe fra Danmark bestående af Lill Rastad Bjørst (sang), Jacob Krogholt (guitar, bas, kor), Katrine Villadsen (keys, kor), Anders Bo Rasmussen (guitar, bas, kor) og Jakob Hvitnov (Trommer, percussion, programmering).

Diskografi 
 Blandt de levende (2011)

Musikgrupper fra Danmark
Musikgrupper fra 2005
Canon Blue

Daniel James, bedre kendt som Canon Blue er en electronica/rock-sanger/sangskriver fra USA.
Hans ablummer er udgivet på det danske band Efterklangs pladeselskab Rumraket records.

Diskografi 
 Colonies (2007)
 Rumspringa (2011)

Musikere fra USA
Michael Kiwanuka

Michael Samuel Kiwanuka (født 3. maj 1987) er en britisk singer-songwriter og musikproducer. Hans debutalbum fra 2012 Home Again blev en kommerciel succes og opnåede guld i Storbritannien, og det andet album Love & Hate gik i 2016 direkte ind som nr. 1 på den britiske albumhitliste. Det tredje album blev udgivet i 2019 under titlen Kiwanuka.

Opvækst 
Michael Kiwanuka er født og opvokset i Muswell Hill i London som søn of ugandiske forældre, der flygtede fra Idi Amins regime. Han har studeret ved School of Media, Arts and Design ved University of Westminster.

Karriere 

Kiwanuka arbejdere som studieguitarist for bl.a. Chipmunk og Bashy før han etablerede sin solokarriere. Første større optræden var på 'The Oxford' i Kentish Town da han var 22. Han blev opdaget af Communion Records, der udgav hans to første EP'er, herunder debuten Tell Me A Tale den 13. juni 2011.

Kiwanuka spillede opvarmning for Adele på hendes turne i 2011 og også ved hendes optræden i 2011 ved iTunes Festival og spillede samme år på festivalen Hard Rock Calling.

Han skrev i 2011 kontrakt med Polydor Records. Den 6. januar 2012 blev han erklæret vinderen af BBC's Sound of 2012 aftemning.

Kiwanuka udgav sit kritikerroste debutalbum Home Again i 2012. Albummet nåede nr. fire poå den britiske albumhitliste og solgte 70.000 eksemplarer i Storbritannien.

Det andet album, Love & Hate var produceret af Danger Mouse og blev ligeledes en kunstnerrisk og kommerciel succes og debuterede som nr. 1 på den britiske albbumhitliste. Det tredje album, Kiwanuka, blev ligeledes rost af kritikerne, og blev af avisen The Guardian kaldt "et af årtiets bedste album".

Kiwanuka har udtalt, at han er inspireret af musikere som Jimi Hendrix, Bill Withers, Otis Redding,Jack Johnson, The Band, Joni Mitchell, Bob Dylan, Eric Bibb, Tommy Sims, Wham!, Richie Havens og Funkadelic. He has played with James Gadson, who drummed for Bill Withers.

I populærkulturen 
Kiwanukas sang "Cold Little Heart" er brugt som åbningstemaet i HBOs miniserie Big Little Lies. Sangen "Love & Hate" er brugt i Netflix-serierne Seven Seconds og Suits og i TNT's serie Animal Kingdom samt en række andre serier på Netflix. Første sæson af Netflix-serien The Get Down benytter sangene "Rule the World" og "Black Man in a White World", ligesom serien Grace and Frankie benytter sangen "Rest".

Han medvirker endvidere som en fiktiv version af sig selv i den britiske film Yesterday fra 2019.

Diskografi 
 Home Again (2012)
 Love & Hate (2016)
 Kiwanuka (2019)

Referencer

Eksterne henvisninger 

 
 

Musikere fra Storbritannien
Sangere fra Storbritannien
Singer-songwritere fra Storbritannien
Gardens & Villa

Gardens & Villa er et indiepopband fra Santa Barbara, USA bestående af Chris Lynch (guitar, sang), Levi Hayden (trommer), Adam Rasmussen (klaver, synthesizer, sang), Shane McKillop (bas, sang) og Dustin Ineman (percussion, synthesizer, keyboard).

Musikgrupper fra USA
Bjärsjöholm slot

Bjärsjöholms slot er et slot, der ligger 3 km vest for Ystad i nærheden af E65.

Bjärsjöholm, Bjersjöholm, Bergsjöholm, består egentlig af to slotte. I nord ligger den gamle renæssanceborg fra 1576, opført af Bjørn Kaas mellem en bakke og en lille, nu tørlagt sø. Den blev opgivet på grund af dårlig fundering, og et nyt slot, tegnet af Ferdinand Meldahl, opførtes i 1850. Efter 1986 er den gamle borg restaureret med gamle metoder.

Historie 

"Berghusagård" omtales 1344. Formentlig lå sædegården fra middelalderen ved Bjäresjö kirke. Ved udgravninger har man fundet stenmure efter denne. Ejendommen ejedes 1344 af Ingemar Karlsson som dette år bevidnede et køb. 1350 omtales derimod "Berghusaholm" hvilket kan angiv tidpunktet for sædegårdens flytning ned på en holm i den nærliggende sø. I 1366 stod ridderen Åge Ingvarsen Båd som ejer til borgen. Han var i 1360-tallet kongelig foged, (gälkar), i Skåne. Hustruen Anne Gerhardsdotter giftede ved mandens død sig med Peder Munk. 1386 donerede parret en større ejendom til Lund Domkirkes bygningsfond. I begyndelsen af 1400-tallet og til midten af 1500-tallet ejedes gården af slægten Rotfeld. Den tilhørte siden slægterne Kaas, Ugerup og Thott. 

1668 købtes Bjärsjöholm af Ebba Brahe, gift med generalfeltherren Jakob de la Gardie. Ved hendes død 1674 overgik godset til hendes søn Magnus Gabriel de la Gardie. 1681 var han tvunget til at sælge Bjersjöholm til feltmarskalken Otto Wilhelm Königsmarck. Fra begyndelsen af 1700-tallet var det en længere tid ejet af slægten Palmcreutz og solgtes 1847 til lagmand Tage Sylvan. Slottet ejes siden 1965 af familien Ahlström.

En runesten fra vikingetiden, Bjäresjöstenen 3, findes bevaret i slotsparken.

Eksterne kilder og henvisninger 
 Sylve Åkesson: Om Bjersjöholm 
 Bjersjöholm. Gods och slott. Skånsk senmedeltid och renässans 13. 1992.
 Sven Rosborn: Från Berghusagård till Bjersjöholm. Ystadiana. Ystads fornminnesförenings årsbok 1996.

Slotte i Skåne
Byggnadsminnen i Skåne län
Bygninger, konstruktioner og anlæg i Ystad
Atletik under sommer-OL 2012 – 100 m hæk kvinder

Kvindernes 100 meter hæk ved sommer-OL 2012 i London, United Kingdom blev afviklet på det Olympiske stadion den 6.–7. august.

Resultater

Runde 1 
Kvalifikations krav: første 3 fra hvert heat (Q) plus de 6 hurtigste tider (q).

Semi-finale 
Kvalifikations krav: første 2 fra hvert heat (Q) plus de to hurtigste tider (q).

Final 
Wind: −0.2 m/s

Referencer

Eksterne henvisninger 
 Officiel video fra finalen

100 m hæk kvinder
Kvindesport under OL
Badminton under sommer-OL 2012 (herredouble)

Mændenes badminton-doubleturnering ved de olympiske lege i London 2012, fandt sted fra 28. juli til 5. august på Wembley Arena.
Lodtrækningen om hvem der skulle møde hvem i de indledende kampe blev afholdt den 23. juli 2012. 32 spillere fra 14 nationer deltog i begivenheden. Kinas Cai Yun og Fu Haifeng vandt guldmedalje.

Medaljetagere

Kilder 

Herredouble
Ludwig Lange

Ludwig Lange henviser til blandt andre:

* Ludwig Lange (arkitekt) (1808–1868) – tysk arkitekt
 Ludwig Lange (filolog) (1825–1885) – tysk filolog og arkæolog
 Ludwig Lange (fysiker) (1863–1936) – tysk fysiker
Frederik Emil von Bretton

Frederik Emil baron von (de) Bretton (22. maj 1799 i København – 4. november 1878 sammesteds) var en dansk højesteretsdommer, bror til Lucas von Bretton.

Han var søn af plantageejer på St. Croix Lucas Uytendale baron de Bretton og Elisabeth Sophie f. Bjørn, blev 1816 student, 1820 juridisk kandidat, 1822 kammerjunker, 1823 protokolsekretær i Højesteret efter i nogen tid at have arbejdet som volontær i Danske Kancelli, 1826 surnumerær assessor i Viborgs Landsoverret, 1827 virkelig overretsassessor, 1846 konstitueret og 1847 virkelig højesteretsassessor, 1849 kammerherre, 6. oktober 1852 Ridder af Dannebrogordenen, 9. maj 1854 Dannebrogsmand, 11. maj 1868 Kommandør af 1. grad af Dannebrog, 1873 entlediget og samtidig udnævnt til gehejmekonferensråd som en anerkendelse af den samvittighedsfuldhed og troskab, hvormed han i fulde 50 år havde tjent Staten. Han døde 4. november 1878 i København

1. august 1828 havde han i Christiansborg Slotskirke ægtet Ernestine Juliane Langreuter (16. januar 1804 i Haderslev – 10. april 1879), datter af justitsråd, herredsfoged Georg Diederich Langreuter og Sophia Elisabeth Antoinette født Christiani.

Kilder 
 Georg Kringelbach, "Frederik Emil von Bretton", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Jurister 1736-1936.

Eksterne henvisninger 

Personer i Dansk Biografisk Leksikon
Danskere i 1800-tallet
Landsdommere fra Danmark
Højesteretsdommere fra Danmark
Personer fra København
Kammerherrer fra Danmark
Kommandører af 1. grad af Dannebrog
Baroner fra Danmark
Gehejmekonferensråder fra Danmark
Arne Finsen

Arne Finsen (10. januar 1890 på Frederiksberg - 3. marts 1945 i Ribe) var den dansk arkitekt MAA. 

Han var søn af dommer John Finsen (1860-1830) og hustru Nanna Mathilde Meyer (1863-1964) og således broder til arkitekten Helge Finsen. Han var elev fra Kunstakademiet og praktik hos Edouard Lèon i Paris. Han modtog Det Larsenske Legat 1917, 1919 og 1921. Han har udstillet på Charlottenborg, Salon de Paris, samt Stockholm, Helsingfors og Oslo.

Arne Finsen var medhjælper for Rigsarkitekten i Reykjavik og skrev artikler om og foretog opmålinger af gamle bygninger i Island.

Han var ministeriets tilsførende med præstegårde i Ribe 1935-1945.

Værker 
 Kirken í Siglufjördur í Nord Island.
 Kirke Værløse kro.
 Den Franske krigsfangekirkegård i Løgumkolster.
 Den sønderjyske kirkegård i Braine. Frankrig.
 Mindesmærke ved Helsingør.
 Mindetavle i Søborg Kirke (skænket af Christian 10. ved kirkens 700 års jubilæum).
 Arkitektvirksomhed med restaurering af kirker.

Familie 
Finsen blev den 7. marts 1919 gift i København med Hedvig Chievitz (1894-1985), datter af professor Jacob Henrik Chievitz (1850-1901) og hustru Poula Johansen. I ægteskabet 2 døtre:
 Elisabeth Finsen, bygningskonstruktør. Gift 1948 i Reykjavik med Fridrik Gísli Daníelsson. I ægteskabet 6 børn.
 Vibeke Finsen, pædagog og lærer. Gift 1949 med Verner Madsen søn af mejeribestyrer Frands Madsen og hustru Maren Andresen. I ægteskabet 2 børn.

Kilder 
 Finsen,Vilhelm Hannes.; Finsen, Olaf; Slægtsbog for familien Finsen. Eget forlag. København 1903.
 Finsen,Vilhelm Hannes.; Slægtsbog for familien Finsen. Eget forlag. København 1935.
 Finsen, Erling; Slægtsbog for familien Finsen. Eget forlag. København 1965.
 Finsen, Erling; Slægtsbog for familien Finsen. Eget forlag. København 1988.
 Kjølsen, Hans Berg Hammer; Stamtavle over familien Hastrup. Eget forlag. København 1952.

Eksterne henvisninger 
 

Personer fra Frederiksberg
Arne
Danskere i 1900-tallet
Arkitekter fra Danmark
Enrico Panzacchi

Enrico Panzacchi (16. december 1840 i Ozzano - 5. oktober 1904 i Bologna) var en italiensk forfatter og kritiker. 

Efter først at have  studeret Jura fordybede han sig i filologiske og 
æstetiske Studier, var en Tid Lærer ved Lyceet i Bologna og blev 1895 udnævnt til Prof. i 
Kunsthistorie og Æstetik ved Univ. i denne By. Som Kritiker hørte han til Carduccis Skole og 
optraadte mod Veristerne og Dekadenterne. Som Musikkritiker kæmpede han for, at Wagner’s 
Musik skulde faa Indpas og finde Forstaaelse i Italien. Han har skrevet fl. Noveller og 
Dramaer, men det er særlig som Lyriker og Kritiker, han har skabt sig et Navn. Af hans 
Arbejder kan nævnes: Lyrica, romanze e canzoni (1877), Racconti e liriche (1882), Poesie (1894), 
Rime novelle (1898), Cor sincerum, nuove liriche (1902). Desuden fl. Samlinger kritiske Afh. 
og Essays. En samlet Udgave af hans Poesi med Fortale af Giovanni Pascoli udkom i Bologna 1908.

Kilder 

 

Digtere fra Italien
Dramatikere fra Italien
Novelleforfattere fra Italien
Kritikere fra Italien
Salmonsens
Alfredo Panzini

Alfredo Panzini (31. december 1863 i Senigallia i nærheden af Ancona – 10. april 1939) var en italiensk forfatter og leksikograf.

Han har skrevet en række kritiske arbejder og romaner, livlige og ofte humoristiske. Blandt hans kritiske studier kan nævnes Saggio critico sulla poesia maccheronica (1887), L’evoluzione di Giosuè Carducci (1894) og blandt hans romaner og noveller: Il libro dei morti (1893), Piccole storie del mondo grande (1901), Le fiabe della virtù (1905), La lanterna di Diogene (1909),
Santippe (1914), Il romanzo della guerra (1915), Io cerco moglie (1920), Signorine (1921) og Il padrone sono mo (1922).

Kilder 

 
Panzini, Alfredo Columbia Encyclopedia (6. udgave juni, 2000)

Eksterne henvisninger 

Romanforfattere fra Italien
Novelleforfattere fra Italien
Kritikere fra Italien
Salmonsens